།སྐྱེ་གནས་ངན་པའི་སྒོ་ཁེགས་ཤིང༌། །མཐོ་རིས་ཐར་པའི་ལམ་སྒོ་
བརྙེས། །གསང་སྔགས་ལས་རྣམས་མྱུར་དུ་འགྲུབ། །བྲག་དམར་མཁར་ཁང་འདྲ་བ་
ལ། །ཞང་ཞུང་སྟོང་རྒྱུང་མཐུ་ཆེན་གྱིས། །ཐན་སྣ་བརྒྱད་ཅུ་འདུལ་རྟགས་ལ། །སྟེང་དུ་
རྔ་མོང་སྤྲུལ་རྗེས་ཡོད། །དེ་རུ་ཐན་བཟློག་བཅས་ན་མྱུར། །ཐན་སྣ་གང་གིས་མི་ཚུགས་
སོ། །ཕ་ཝོང་སྐྱེས་པའི་སྙིང་འདྲ་ལ། །གནམ་ལྕགས་སེར་བའི་གཏེར་ཁ་དང་། །དུག་
ལྔ་གཅོད་བྱེད་རལ་གྲི་ཡོད། །སྟེང་དུ་མི་འགྱུར་བཀའ་རྟགས་ལ། །ཞང་ཞུང་སྟོང་རྒྱུང་
མཐུ་ཆེན་གྱིས། །འདོད་འཇོ་བ་མོར་སྤྲུལ་རྗེས་ཡོད། །རྣམ་ལྔའི་མཆོད་པ་ཕུལ་གྱུར་
ན། །དུག་ལྔའི་ས་བོན་དྲུངས་ནས་འབྱིན། །ཕྱག་དང་སྐོར་བ་བྱས་གྱུར་ན། །གནམ་
ལྕགས ་སེར་བའི་གདུག་པ་ཞི། །གསུངས་པ་དེ་ནི་འདི་ཡིན་ནོ། །སེང་ཆེན་གནམ་
ལ་མཆོངས་འདྲའི་རྩེ། །གཡུ་ཤུག་གདུགས་འདྲའི་རྩ་བ་ན། །དབྱིངས་རིག་ཆོས་ཀྱི་
སྐོར་རྣམས་དང་། །སྤྱན་རས་གཟིགས་ཀྱི་སྐུ་འདྲ་ཡོད། །དམ་པའི་ཆོས་རྣམས་བསྒྲུབ་
ན་མྱུར། །བསྒོམ་བསྒྲུབ་བྱིན་རླབས་དགུ་འགྱུར་ཆེ། །གསུངས་པ་དེ་ནི་འདི་ཡིན་
ནོ། །བྲག་དམར་མེ་རི་འབར་འདྲ་ལ། །རྒྱ་བོན་ཟིང་པ་མཐུ་ཆེན་ཉིད། །རྫུ་འཕྲུལ་རྒོད་
དུ་སྤྲུལ་པའི་རྗེས། །འདྲེ་སྲིན་ཆམ་ལ་ཕབ་པའི་བོན། །ཤ་ཟན་མཁའ་འགྲོའི་སྒྲུབ་སྐོར་
ཡོད། །དེ་རུ་མཆོད་པ་འབུལ་བ་དང་། །བསྙེན་སྒྲུབ་སྐོར་ཕྱག་གང་བྱེད་དེར། །འདྲེ་
སྲིན་གང་གིས་བསྐྱད་མི་ཚུགས། །མཁའ་ལ་རྒོད་ལྟར་འཕུར་བ་ནུས། །གསུངས་པའི་
367

བོན་དང་ཞང་ཞུང་ཤེས་རིག་དཔེ་ཚོགས།
ས་དེ་འདི་ཡིན་ནོ། །ཕ་ཝོང་མཁར་ཁང་འདྲ་བ་ལ། །མཛེ་ནད་སེལ་བའི་བོན་སྐོར་
ཡོད། །སྟེང་དུ་མི་འགྱུར་བཀའ་རྟགས་ལ། །ཞང་ཞུང་སད་ནེ་ཀའུ་ཡིས། །བྱོལ་སོང་
གླ་བར་སྤྲུལ་པའི་རྗེས། །ཚན་ཆབ་མཆོད་པ་འབུལ་བ་ན། །མ་རིག་རྨོངས་པའི་སྒྲིབ་
པ་འབྱོང་། །བྱོལ་སོང་སྐྱེ་སྒོ་ཆོད་པར་འགྱུར། །ཕྱག་དང་སྐོར་བ་བྱས་གྱུར་ན། །མཛེ་
རིགས་ཀླུ་ཡི་ནད་རྣམས་སེལ། །ཅོ་བོན་གྱིམ་བུ་ལན་ཚ་ཡིས། །གནམ་ནས་འཕངས་
པའི་ཕྲེང་བའི་རྗེས། །རྡོ་བ་གའུ་འདྲ་བ་ལ། །དྲག་པོ་ཐོག་གི་གཏེར་ཁ་ཡོད། །དེ་རུ་
མཐུ་སྒྲུབ་བྱས་ན་མྱུར། །གསུངས་པའི་ས་དེ་འདི་ཡིན་ནོ། །
རྟེན་གཏོར་འདྲ་བའི་ཕ་ཝོང་ལ། །ཆབ་ནག་སྲིད་པའི་བོན་སྐོར་དང་། །གཤེན་
པོ་རང་གླུད་འཇལ་ཐབས་ཡོད། །སྟེང་དུ་མི་འགྱུར་བཀའ་རྟགས་ལ། །རྟག་གཟིགས་
ཟ་རང་མེ་འབར་གྱིས། །གཅན་གཟན་གཟིག་ཏུ་སྤྲུལ་པའི་རྗེས། །དངོས་འབྱོར་ཡིད་
སྤྲུལ་མཆོད་འབུལ་ན། །སྒྲིབ་གཉིས་བྱང་ཞིང་ཚོགས་གཉིས་རྫོགས། །བདེ་ཆེན་ཐར་
བའི་ལམ་སྣེ་ཟིན། །བྲག་སྔོན་རྔ་གཤང་འདྲ་བ་ལ། །སློབ་དཔོན་པདྨ་འབྱུང་གནས་
ཀྱིས། །རྫུ་འཕྲུལ་རྒོད་དུ་སྤྲུལ་པའི་རྗེས། །ཀླུ་གྲུབ་སྙིང་པོའི་སྐུ་འདྲ་ཡོད། །དཀར་
གསུམ་མཆོད་པ་འབུལ་བ་ན། །ཀླུ་རིགས་རྣམས་ལ་དབང་བསྒྱུར་ནས། །ཀླུ་བདུད་
དབང་དུ་བསྡུད་པར་འགྱུར། །བྲག་དམར་དུག་སྦྲུལ་འདྲ་བ་ལ། །རིན་ཆེན་འབྲུ་
ཡི་གཏེར་ཁ་ཡོད། །སྟེང་དུ་མི་འགྱུར་བཀའ་རྟགས་ལ། །བྲག་ལ་ནས་འབྲུ་བབས་
རྗེས་ཡོད། །དེ་རུ་ཚོགས་འཁོར་བསྐོར་བ་དང༌། །ཕྱག་སྐོར་བྱས་པས་དབུལ་ཕོངས་
སེལ། །འདོད་ཡོན་ལོངས་སྤྱོད་འཕེལ་བར་འགྱུར། །གསུངས་པའི་ས་དེ་འདི་ཡིན་
ནོ། །ཕ་ཝོང་ལྗོན་ཤིང་འདྲ་བ་ལ། །ས་བཅུའི་རྣམ་ཐར་ལོ་རྒྱུས་ཡོད། །སྟེང་དུ་མི་
འགྱུར་བཀའ་རྟགས་ལ། །དབྱིངས་ནས་ཐུན་རྡོ་འཕངས་པའི་རྗེས། །འདི་རུ་ས་བཅུའི་
སྨོན་ལམ་སོགས། །སྨོན་ལམ་གང་བཏབ་མྱུར་དུ་འགྲུབ། །ཕ་ཝོང་ཁྱུང་ཆེན་འདྲ་བ་
368

བོན་གྱི་གནས་ཡིག་ཕྱོགས་བསྒྲིགས།
ལ། །རྒྱལ་པོ་ཧ་ལ་ར་ཛ་ཡིས། །རྒྱལ་སྲིད་སྤངས་ནས་བོན་འཁོར་བསྐོར། །བཀའ་
རྟགས་གཡུང་དྲུང་གཡས་འཁྱིལ་དང༌། །ཨཿདཀར་ཉི་ཟླ་སྐར་གསུམ་ཡོད། །བྲག་
དམར་གླེགས་བམ་འདྲ་བ་ལ། །ཆོས་གཏེར་མཁའ་ཀློང་དབྱེར་མེད་ཡོད། །བཀའ་
རྟགས་གཡུང་དྲུང་གཡོན་འཁྱིལ་ཡོད། །འདི་རུ་དམ་ཆོས་གང་སྒྲུབ་མྱུར། །རི་བོ་
ཡིད་བཞིན་རྩེ་མོ་ན། །ཞང་ཞུང་སད་ནེ་ཀའུ་ཡིས། །གཅན་གཟན་སྟག་ལ་སྤྲུལ་
པའི་རྗེས། །བྲག་དཀར་གཡུང་དྲུང་ཞེས་བྱ་བ། །ཡིད་བཞིན་ནོར་བུའི་ཚུལ་དུ་
ཡོད། །གནོད་སྦྱིན་ཀུ་མ་ར་ཙའི་རི། །འདི་རུ་ནོར་ལྷ་ཕྱྭ་གཡང་སོགས། །བསྒྲུབ་ན་
བྱིན་རླབས་དངོས་གྲུབ་མྱུར། །འདི་རུ་སྐྱེས་པའི་ཤུག་པ་རྣམས། །མི་ནུབ་རྒྱལ་མཚན་
ཚུལ་དུ་ཡོད། །བྲག་ལ་གཡུང་དྲུང་རི་མོ་དང་། །ངོ་མཚར་བཀའ་རྟགས་གྲངས་འདས་
ཡོད། །རི་བོ་འདི་ཡི་བྱང་ཕྱོགས་ན། །ཕ་ཝོང་རུས་སྦལ་འདྲ་བ་ལ། །གྱེར་སྤུངས་སྣང་
བཞེར་ལོད་པོ་ཡིས། །རྫོགས་ཆེན་བཀའ་རྒྱུད་སྐོར་བཞི་ཡོད། །སྟེང་དུ་མི་འགྱུར་
བཀའ་རྟགས་ལ། །དབུ་དང་ཕྱག་གཉིས་རྗེས་ཡོད་དེ། །དེ་རུ་ཞང་ཞུང་བོན་སྐོར་
དང་། །བཀའ་སྲུང་རྒྱལ་པོ་བསྒྲུབ་ན་མྱུར། །ཕ་ཝོང་རལ་གྲི་གཤིབས་འདྲ་ལ། །གྲུབ་
ཐོབ་སྤྱང(སྐྱང)འཕགས་ཆེན་པོ་ཡིས། །ས་སྲིན་དབང་དུ་བསྡུས་རྟགས་ལ། །རྒོད་ལ་
སྤྲུལ་པའི་ཞབས་རྗེས་ཡོད། །དེ་རུ་དབང་སྡུད་བསྒྲུབ་པ་ན། །བྱིན་རླབས་མཐུ་དབང་
ཆེ་བར་འགྱུར། །གསུངས་པ་དེ་ནི་འདི་ཡིན་ནོ། །ཕ་ཝོང་སྤྲེའུ་འདྲ་བ་ལ། །གྲུབ་ཐོབ་
སྤྱང(སྐྱང)འཕགས་ཆེན་པོ་ཡི། །སྦ་སྨྱུག་ཚིགས་གསུམ་གཏེར་དུ་ཡོད། །སྟེང་དུ་མི་
འགྱུར་བཀའ་རྟགས་ལ། །བྲག་ལ་ཐོག་དབྱུག་རྒྱོབ(བརྒྱབ)རྗེས་ཡོད། །བྲག་སྔོན་གཡུ་
འབྲུག་འདྲ་བ་ལ། །བྲག་བཙན་སྲོག་གི་སྒྲུབ་སྐོར་ཡོད། །སྟེང་དུ་མི་འགྱུར་བཀའ་
རྟགས་ལ། །བྲག་ལ་གཡུང་དྲུང་རི་མོ་ཡོད། །འདི་རུ་བྲག་བཙན་བསྒྲུབ་ན་མྱུར། །ཕ་
ཝོང་གྱང་མཁར་འདྲ་བ་ལ། །མཁའ་འགྲོ་ཀུན་འདུས་སྒྲུབ་སྐོར་ཡོད། །སྟེང་དུ་མི་
369

བོན་དང་ཞང་ཞུང་ཤེས་རིག་དཔེ་ཚོགས།
འགྱུར་བཀའ་རྟགས་ལ། །མཁའ་འགྲོ་ཡེ་ཤེས་མཚོ་རྒྱལ་གྱིས། །ཕྱག་བྲིས་ཀ་མད་
སུམ་ཅུ་ཡོད། །དེ་རུ་བསྙེན་སྒྲུབ་ལས་མྱུར་འགྲུབ། །དངོས་གྲུབ་རྣམ་གཉིས་མྱུར་དུ་
འཐོབ། །ཆུ་མིག་མེ་ལོང་འདྲ་བ་ལ། །ཀླུ་གྲུབ་ཡེ་ཤེས་སྙིང་པོ་ཡིས། །རྟག་ཏུ་ཀླུ་ལ་
བོན་འཁོར་བསྐོར། །ཀླུ་མཆོད་ཀླུ་གཏོར་བཏང་གྱུར་ན། །ཀླུ་ཡི་ཕྲག་དོག་གདུག་རྩུབ་
ཞི། །ཟས་ནོར་ལོངས་སྤྱོད་འཕེལ་བར་འགྱུར། །ཁ་ལ་རེག་ཚད་སྒྲིབ་པ་དག །མཐོ་
རིས་ཐར་བའི་གོ་འཕང་ཐོབ། །མ་སྲིང་མཁའ་འགྲོའི་ལུང་ལས་སོ། །
གནས་བདག་ནོར་བུ་གཡུང་དྲུང་སྤུངས་འཛིན་ཞེས། །སྐུ་མདོག་སེར་པོ་
དུང་གི་ཁྲབ་རྨོག་ཅན། །གསེར་རྟའི་ཁྲི་སྟེང་མདུང་དར་ཁྲ་བོ་ཕྱར། །བཙུན་མོ་
མཛེས་ལྡན་མི་ཡིས་གཡུ་འབྲུག་བཅིབས། །སྐུ་མདོག་དམར་སྨུག་མདའ་དར་ཚེ་
བུམ་འཛིན། །འཁོར་དུ་ཡུལ་ས་ས་ཀླུ་གཏོད་ཀྱིས་བསྐོར། །གཞན་ཡང་བཀྲ་ཤིས་
དགེ་མཚན་ཁྱད་མཚར་བའི། །ངོ་མཚར་བཀའ་རྟགས་མཆིས་སོ་འཚལ་ཐམས་
ཅད། །མིག་སྔར་ཡི་གེ་འགོད་དུ་མ་བཏུབ་རུང་། །མདོར་ན་ཕལ་བ་ཕལ་མོ་ཆེའི་སྣང་
ངོར། །རི་བྲག་རྩི་ཤིང་ནགས་ཚལ་འདི་དག་ཀྱང་། །མ་དག་ཀུན་རྫོབ་ཚུལ་དུ་སྣང་
ན་ཡང་། །གང་ཟག་སྐྱེས་བུ་དམ་པའི་ཞལ་སྔ་ན། །སྣང་སྟོང་ཟུང་འཇུག་སྒྱུ་མའི་རོལ་
བ་དངོས། །ཐམས་ཅད་ལྷ་དང་ལྷ་མོ་ཉིད་དུ་གྱུར། །ཡུལ་མཆོག་གནས་བཞིའི་དཀྱིལ་
འཁོར་རིགས་བརྒྱའི་ཞལ། །ཡང་སྙིང་གཅིག་ཏུ་འདུས་ཏེ་ཁྱད་པར་འཕགས། །ལར་
ནི་དད་པ་དག་ལ་རག་ལས་པས། །སྙིང་ནས་དད་པས་ཕྱག་སྐོར་བྱེད་ནུས་ན། །ནད་
ཡམས་མཚོན་འཁྲུག་མུ་གེའི་བསྐལ་པ་སོགས། །མི་མཐུན་རྐྱེན་ངན་གང་འབྱུང་
གང་དེའི་ཆེད། །གང་དེས་འདི་ཕྱི་གཉིས་ཀ་གང་འདོད་པ། །མྱུར་དུ་འགྲུབ་པ་འདི་
ལ་ཐེ་ཚོམ་མེད། །མནོ་རྒུའི་འབྱུང་གནས་ཡིད་བཞིན་ནོར་བུ་འདི། །བཀུར་ཤེས་
གྱུར་ན་ཚེགས་མེད་མྱུར་དུ་འགྲུབ། །སོ་སྐྱེས་ཚུར་མཐོང་སྐྱེ་བོ་ཕོ་མོ་དག །ཕྱག་སྐོར་
370

བོན་གྱི་གནས་ཡིག་ཕྱོགས་བསྒྲིགས།
བྱས་པས་མི་བཟློག་ཅི་ཡང་མེད། །ཚེ་ནོར་ལོངས་སྤྱོད་རྒྱས་ལ་སྨོས་ཅི་དགོས། །ཁྱད་
པར་བད་ཀན་ནད་ཀྱིས་གདུང་བ་དེ། །བརྐྱང་ཕྱག་གཅིག་གིས་སྙུན་ལས་གྲོལ་བར་
འགྱུར། །ལན་བཅུ་འཚལ་ན་ལས་ཉོན་གྱིས་བསྡུས་པའི། །ནད་གདོན་གང་ཡང་མིང་
གི་ལྷག་མར་སྦྱོར། །གནས་འདིའི་ཕན་ཡོན་ཞིབ་ཏུ་བསྙད་པ་ལ། །དཔག་གིས་མི་
དཔོག་གཞལ་གྱིས་མི་ལང་ནའང་། །མདོ་རུ་བསྡུས་ན་སྐོར་བ་ལན་གཅིག་དང་། །ཀློང་
རྒྱས་ཚར་བརྒྱ་དངོས་སུ་བཏོན་དང་མཉམ། །ལན་བཅུས་དང་པོ་རབ་དགའི་ས་ནོན་
ཏེ། །བཅུ་ཕྲག་རེ་རེས་ས་རེ་ནོན་པས་ན། །གཅིག་ཕྲག་བརྒྱ་ཡིས་ས་བཅུ་རྒྱུན་མཐའ་
ནོན། །དེ་བཞིན་རང་གིས་ནུས་ན་འཚང་རྒྱ་བར། །མི་རིང་ཉེ་བ་ཉིད་དུ་འགྲུབ་
པར་འགྱུར། །ལྷག་པ་ཉ་སྟོང་ཚེས་བརྒྱད་ཉེར་གཉིས་ལ། །གནས་མཆོག་ཀུན་ལས་
ཐུགས་རྗེའི་འོད་ཟེར་ནི། །ལུ་གུ་རྒྱུད་ཀྱི་དྲྭ་བའི་ཚུལ་དུ་སྦྲེལ། །ཕྱག་སྐོར་གང་བྱས་
བྱིན་རླབས་བརྒྱ་འགྱུར་ཆེ། །སྒོས་སུ་ཁྱད་དུ་འཕགས་པའི་དུས་ཚིགས་ནི། །གནམ་
ལོ་བྱ་ཡི་བཞིན་རས་ངོམ་པའི་མོད། །ལོ་ཀའི་ལྗོངས་འདིར་གནས་ཆེན་མཆིས་སོ་
ཅོག །ལྷན་ཅིག་འཛོམས་པའི་བྱིན་རླབས་སྟོང་འགྱུར་ཆེ། །མཚམས་སྒྲུབ་ཕྱག་སྐོར་
ལས་སོགས་ཅི་བགྱིས་ཀྱང་། །དེ་སྲིད་ཕན་པའི་ཡོན་ཏན་བསམ་མཐའ་ཡས། །གང་
དགོས་མནོ་རྒུ་འཇོ་ལ་གོར་མ་ཆག །དེ་ཕྱིར་ཡིད་ཆེས་དད་པས་སྐྱབས་སུ་བསྙེན། །
ཕྱིས་སུ་རྩག་ཞིག་ཅེས་པའི་ས་ཕྱོགས་དེར། །བོན་གྱི་འདུ་ར་ཆགས་པའི་རྟེན་
འབྲེལ་ཤར། །རབ་བྱུང་བཅུ་དྲུག་ནང་ཚན་ས་ཁྱི་ལོར། །བོན་ཆོས་གཉིས་ཀྱི་བསྟན་
པ་རིན་པོ་ཆེ། །དུས་འགྱུར་དབང་གིས་ལན་གཅིག་བསྣུབས་ན་ཡང་། །ཕྱིས་སུ་
གནས་དེར་ངེད་ཅག་དགོན་ཁག་ཀུན། །ལྷན་ཅིག་འཚོགས་པའི་མོལ་མཆིད་ཅི་ནས་
བགྱིད། །འཕྲལ་དུ་མ་གྲུབ་ཅུང་ཙམ་འགྱངས་ན་ཡང་། །ནམ་ཞིག་དཀོན་མཆོག་
བདེན་པས་དུས་བབ་ཚེ། །གནས་མཆོག་འུག་གདོང་གཡས་ཟུར་ཨེ་དལ་དུ། །བླ་
371

བོན་དང་ཞང་ཞུང་ཤེས་རིག་དཔེ་ཚོགས།
ཆེན་ཡབ་སྲས་ཡུམ་གྱི་རྣམ་པར་འཕྲུལ། །རྒྱལ་བསྟན་ཤེས་བློ་རིན་ཚེ་མིང་ཅན་
གྱིས། །དགེ་ལེགས་ཕན་བདེའི་འབྱུང་གནས་བསྐྲུན་པའི་མོད། །ཀླུང་འདུས་ཁ་དྲག་
ལ་ཧེའི་མཆོད་སྡོང་ཆེ། །ནད་བརྒྱར་མེ་ཚུགས་གཅིག་གིས་ཆོག་པ་གདབ། །རིགས་
ངན་མི་སོགས་དབང་མེད་ཤུགས་ཀྱིས་འདུད། །བོན་གཤེན་དབུ་རྨོག་བ་དན་མཁའ་
ལ་བསྒྲེང་། །ཤེས་རབ་གསུམ་ལྡན་བསྡུ་བའི་དངོས་པོ་བཞིས། །འབྲེལ་ཚད་ཁ་ལོ་
གྱེན་དུ་བསྒྱུར་བ་འབྱུང་། །བོན་ཉིད་བདེན་པ་ཆེན་པོའི་ནུས་མཐུ་དང༌། །ཡུལ་
མཆོག་གནས་བཞིའི་ཐུགས་རྗེའི་བྱིན་སྟོབས་དང༌། །ཡུ་བུ་ཅག་གིས་སྨོན་ལམ་བཏབ་
པའི་མཐུས། །ནམ་ཞིག་དགེ་ལེགས་ཕན་བདེ་འབྱུང་བའི་གནས། །མདོ་སྔགས་
ཉི་ཟླ་ཟུང་འབྲེལ་རྒྱལ་བའི་བསྟན། །སྨིན་གྲོལ་བོན་གྱི་རྒྱལ་མཚན་འཛུག་པར་
ཤོག །རྣམ་མཁྱེན་རྒྱལ་བའི་བདག་རྐྱེན་ལས་འཕོས་པའི། །རྣམ་བཞིའི་ཕྲིན་ལས་
འོད་སྟོང་འབར་བའི་གཟིས། །འགྲོ་བློའི་ཁམས་ཀུན་བསལ་དང་ལྷན་ཅིག་ཏུ། །དགེ་
བཅུའི་པདྨོའི་ཁྱོན་ཀུན་བརྟས་འདི་རྨད། །རང་ལ་རང་གིས་ཤ་ཚ་སྙིང་རྗེ་ན། །མཐོ་
རིས་ངན་སོང་གར་འགྲོ་སེམས་ལ་རག །རང་གི་སེམས་ལས་དབང་ཆེན་སུ་མེད་
པས། །བདེ་རྒྱུ་དགེ་བ་མིན་པའི་གཞན་མ་མཆིས། །དམ་པའི་མཁྱེན་དཔྱོད་ཡོན་ཏན་
མ་མཐོང་སྟེ། །རང་ལ་རྣམ་འབྱེད་ཤེས་རབ་མིག་ལྡོངས་མོད། །སྒྲིན་བུ་རང་མཐོང་
བྱིས་པའི་བློ་ཅན་འགས། །སྟོན་དུས་ཨ་མྲའི་འབྲས་བཞིན་སྨིན་ཚུལ་འཛིན། །དེ་
འདྲའི་དོན་ལ་གཞལ་ན་ཡིད་རྨུགས་སྐྱེ། །སྐལ་བཟང་ལོ་ཀའི་ལྗོངས་འདིར་ལྷགས་
ན་ཡང་། །སྐལ་དམན་བསམ་སྤྱོད་རྩི